બંને આતંકીઓ ભારત અને બહારના દેશોના યુવાનોનો સંપર્ક કરી તેઓને આઇએસઆઇએસનાં ભાષણો અને વીડિયો બતાવી આતંકી પ્રવૃત્તિઓ કરવા તરફ પ્રેરતા હતા. તેઓ રૂબરૂ મુલાકાત, સોશિયલ મીડિયા અને ટેલિફોનિક માધ્યમથી આઇએસની વિચારધારાને ફેલાવતા હતા. આતંકી ઉબેદ મીરજા તામિલનાડુના જૈબુલ્લા નામના યુવકને સતત આઇએસની વિચારધારાને ફોલો કરવા માટે જણાવતો હતો. આતંકી પ્રવૃત્તિઓ માટે ફંડ ભેગું કરવા જૈબુલ્લાની મદદથી ચેન્નઇ પોર્ટ પર જૂની કારનું સ્મગલિંગ કરતો હતો. બંને આતંકીઓએ સુરતમાં પણ ગ્રૂપ મિટિંગો કરીને યુવાનોને આઇએસ સાથે જોડાવા માટે પ્રેરિત કર્યા હતા. બંને આતંકીની ધરપકડ થતાં ગુજરાતમાં આઇએસની વિચારધારા સાથે અનેક યુવાનો જોડાયા હોવાની હકીકત બહાર આવી છે.